**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL klaipėdos miesto savivaldybės tarybos 2016 m. kovo 31 d. sprendimo Nr. t2-69 „dėl pagalbos į namus, PERKAMOS VIEŠUOSIUS PIRKIMUS REGLAMENTUOJANČIŲ TEISĖS AKTŲ NUSTATYTA TVARKA, teikimo TVARKOS APRAŠO PATVIRTINIMO“ pakeitimo**

Nr.

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 3 punktu, Klaipėdos miesto savivaldybės taryba nusprendžia:

1. Pakeisti Pagalbos į namus, perkamos viešuosius pirkimus reglamentuojančių teisės aktų nustatyta tvarka, teikimo tvarkos aprašą, patvirtintą Klaipėdos miesto savivaldybės tarybos 2016 m. kovo 31 d. sprendimu Nr. T2-69 „Dėl Pagalbos į namus, perkamos viešuosius pirkimus reglamentuojančių teisės aktų nustatyta tvarka, teikimo tvarkos aprašo patvirtinimo“:

1.1. pakeisti 4.1 papunktį ir jį išdėstyti taip:

„4.1. suaugę asmenys su negalia, ~~kurie pripažinti nedarbingais ar iš dalies darbingais~~ **kuriems nustatytas darbingumo lygis 0–55 proc.;**“;

1.2. pakeisti 4.2 papunktį ir jį išdėstyti taip:

„4.2. senyvo amžiaus asmenys, kuriems nustatytas ~~vidutinių ar didelių~~ specialiųjų poreikių lygis (nuo 70 metų specialiųjų poreikių lygi~~s~~**o** **nustatymas** nebūtinas);“;

1.3. pripažinti netekusiais galios 5.4, 5.5, 5.6 ir 5.7 papunkčius:

„~~5.4. neįgaliojo ir (ar) senatvės pensijos gavėjo pažymėjimą;~~

~~5.5. darbingumo lygio pažymą (jei nustatytas darbingumo lygis);~~

~~5.6. neįgalumo lygio pažymą (jei asmeniui nustatytas neįgalumo lygis);~~

~~5.7. specialiųjų poreikių nustatymo pažymą (jei asmeniui nustatyti specialieji poreikiai);“~~

1.4. pakeisti 7 punktą ir jį išdėstyti taip:

„7. Socialinių paslaugų įstaiga raštu kreipiasi į Klaipėdos miesto savivaldybės administracijos ~~Socialinių reikalų departamento~~ Socialinės paramos skyrių (toliau – SPS) dėl duomenų, **gaunamų iš valstybės ir žinybų registrų bei valstybės informacinių sistemų, apie asmens (šeimos), kuris (kuri) prašo pagalbos į namus, gaunamas išmokas, neįgalumo, darbingumo, specialiųjų poreikių lygio nustatymą** ~~per Valstybinio socialinio draudimo fondo valdybą ir SPS~~ bei deklaruotą gyvenamąją vietą.“;

1.5. pakeisti 11 punktą ir jį išdėstyti taip:

„11. Socialinių paslaugų įstaiga asmens bylą su dokumentais, nurodytais šio Tvarkos aprašo 5 **(išskyrus 5.3 papunktyje)**, 7, 8 ir 9 punktuose, perduodaSPS. SPS specialistas patikrina asmens byloje esančius dokumentus, užpildo Sprendimo dėl socialinių paslaugų asmeniui (šeimai) skyrimo formą (patvirtinta Lietuvos Respublikos socialinės apsaugos ir darbo ministro, toliau – Sprendimas) ir perduoda Savivaldybės administracijos direktoriui ar jo įgaliotam asmeniui, kuris per 14 kalendorinių dienų nuo socialinių paslaugų įstaigos socialinio darbuotojo asmens (šeimos) socialinių paslaugų poreikio vertinimo išvadų pateikimo ~~savivaldybei~~ **SPS** dienos priima Sprendimą dėl pagalbos į namus asmeniui skyrimo. Sprendimą užregistruoja SPS specialistas, jį įsega į asmens bylą, kurią perduoda socialinių paslaugų įstaigai, teiksiančiai pagalbos į namus paslaugą, kopiją išsiunčia asmeniui.“;

1.6. pakeisti 27.2 papunktį ir jį išdėstyti taip:

„27.2. Asmuo (šeima), kurio (kurios) pajamos (vidutinės šeimos pajamos, tenkančios vienam šeimos nariui) yra nuo 3,0 iki ~~3,5~~ **4,0** valstybės remiamų pajamų dydžio, už pagalbą į namus moka 10 procentų asmens (šeimos) pajamų.“;

1.7. pakeisti 27.3 papunktį ir jį išdėstyti taip:

„27.3. Asmuo (šeima), kurio (kurios) pajamos (vidutinės šeimos pajamos, tenkančios vienam šeimos nariui) yra nuo ~~3,5~~ **4,0** iki ~~4,0~~ **5,0** valstybės remiamų pajamų dydžio, už pagalbą į namus moka 15 procentų asmens (šeimos) pajamų.“;

1.8. pakeisti 27.4 papunktį ir jį išdėstyti taip:

„27.4. Asmuo (šeima), kurio (kurios) pajamos (vidutinės šeimos pajamos, tenkančios vienam šeimos nariui) yra didesnės už ~~4,0~~ **5,0** valstybės remiamų pajamų dydį, už pagalbą į namus moka 20 procentų asmens (šeimos) pajamų.“

2. Nustatyti, kad šis sprendimas įsigalioja 2020 m. balandžio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Socialinių paslaugų poskyrio vyriausioji specialistė

Audronė Jokubauskienė, tel. 39 63 01

2020-02-28